projecte-aina/catalan_government_crawling huggingface dataset:
Catalunya hi exporta principalment plàstics (un 10,3% del total de les vendes), productes farmacèutics (10%) i fungicides (10%).
Oportunitats per a empreses catalanes a Brasil
El sector agropecuari ha crescut els últims anys per damunt de la mitjana brasilera.
És un sector on s'introdueixen permanentment noves tecnologies: el procés de modernització del camp brasiler encara està en plena efervescència i permet l'aplicació de productes i serveis innovadors.
Estem parlant de sistemes intel·ligents de regadiu, de l'ús de drons al control de les collites, de maquinària que representi un guany en productivitat i, recentment, s'han aplicat solucions d'internet de les coses.
Continguts digitals i audiovisuals
El Brasil presenta un marc legal molt propici per al desenvolupament de continguts audiovisuals i digitals localment.
Diverses lleis d'incentiu cultural i de foment del sector audiovisual permeten que les empreses obtinguin beneficis fiscals per les donacions efectuades a aquest sector.
Els últims anys ha crescut l'interès per les coproduccions amb firmes estrangeres que puguin aportar capital, coneixement i tecnologia.
D'altra banda, els serveis per streaming estan assolint un gran nombre de subscriptors al Brasil.
Brasil és un dels 10 principals compradors dels sector de l'automòbil.
La seva producció representa un 4% del PIB del país i un 22% de la indústria.
La recuperació econòmica està guanyant impuls, la indústria de l'automòbil va produir 2,7 milions de vehicles el 2017.
Com que els reals brasilers s'han debilitat enfront del dòlar dels Estats Units en els últims anys, els fabricants locals van optar per augmentar la producció per al mercat internacional.
L'esforç del sector públic com del privat, per adaptar el sector productiu brasiler a la Indústria 4.0, la internet de les coses ocupa un espai destacat.
Segons l'Associació Brasilera de la Internet de les Coses, els principals eixos d'actuació són Cobots, robots autònoms que milloren el rendiment dels humans; robòtica en núvol; serveis de lloguer de robots; bessons digitals, representacions virtuals del món real o seguretat cibernètica.
Aplicació de drons en el sector energètic
La demanda de vehicles aeris no tripulats en la gestió d'oleoductes i xarxes d'alta tensió elèctrica per controlar-ne el funcionament i alertar a temps de possibles avaries va a l'alça al Brasil.
Cal afegir que el país està desenvolupant un teixit de plantes eòliques i fotovoltaiques, a més de la utilització de la biomassa com a font d'energia.+
La nova onada de privatitzacions de ports, aeroports, carreteres i serveis ferroviaris obre un ventall d'oportunitats per a inversors, constructores, gestors d'infraestructures i empreses de tecnologia.
Barcelona i Catalunya són referents en la gestió intel·ligent de les ciutats.
Tot i que el creixement urbà del Brasil ha estat molt desigual, hi ha bones oportunitats per a solucions smart, sobretot a les grans ciutats.
En concret, s'han detectat oportunitats a les àrees de l'enllumenat públic, el sanejament bàsic, el tractament de residus, la mobilitat urbana i les TIC orientades a l'administració electrònica.
Un estudi d'ACCIÓ identificava prop de 400 empreses que ofereixen solucions d'economia circular a Catalunya.
Dues d'elles protagonitzen aquest capítol on coneixem les seves innovacions basades en la sostenibilitat i com aquestes afavoreixen la seva competitivitat.
Parlem amb Back to Eco, empresa dedicada a la fabració de bosses a partir de roba reciclada; i amb Cafès Novell, empresa que ha desenvolupat càpsules de cafè sostenibles.
Alhora, aprofitem per repassar l'estat de l'economia circular a casa nostra i les eines d' ACCIÓ per ajudar a les empreses a desenvolupar-la.
Les exportacions catalanes a Països Baixos assoleixen els 2.335,2 milions d'euros el 2018, un 4% més que l'any anterior i la xifra més alta de la sèrie històrica.
Catalunya exporta principalment a Països Baixos vehicles (18,8%), combustibles (15,2%) i plàstics (8,1%) el 2018.
Oportunitats per a empreses catalanes als Països Baixos
Els Països Baixos és un dels líders mundials de la indústria agrària, és el segon major exportador de productes agrícoles per darrera dels Estats Units, gràcies a la seva innovadora tecnologia.
Els productes més destacats de l'economia neerlandesa inclouen els midons, les patates per llavor i els productes làctics.
A més, el país té un gran potencial en els aliments saludables.
Els Països Baixos ocupen la 2a posició respecte a la inversió en R+D en el sector agroalimentari d'Europa.
Es tracta d'un dels països amb més densitat de població d'Europa, per la qual cosa la mobilitat sempre és un dels reptes principals.
Tanmateix, Amsterdam és la segona ciutat europea pel que fa a mobilitat sostenible.
El país té més punts de càrrega per a vehicles elèctrics que qualsevol altre país d'Europa.
Destaca la col·laboració entre govern, empreses i centres de tecnologia, la triple hèlix.
Països Baixos aposta per diversos àmbits ( agri-food, plàstics, indústria manufacturera i béns de consum) vinculats a l'economia circular a través de projectes d'R+D i plans estratègics transversals.
En el sector agri-food les empreses catalanes poden obtenir inputs pel que fa a recerca, know-how i R+D, i per establir associacions estratègiques de cara a licitacions.
Com que es tracta d'una economia molt dinàmica, la digitalització de la indústria neerlandesa amb la incorporació de tecnologies vinculades a la indústria 4.0 va a un ritme important.
A través d'incubadores, els pols de recerca de referència mundial i la intensa col·laboració publicoprivada, la digitalització de la indústria neerlandesa està força avançada en comparació amb la resta de països europeus.
La presència de startups de tot el món permet una col·laboració fluïda i potent amb les empreses tecnològiques catalanes.
Els Països Baixos són la porta d'entrada a Europa per a molts béns de consum i empreses internacionals, i els seus centres de distribució es troben en terra holandesa.
El sector logístic és un dels 9 sectors principals, definits pel govern neerlandès, als quals es destina la major part de la inversió pública.
L'objectiu és mantenir i millorar la posició com a líder a nivell internacional, i posar molt d'èmfasi en la innovació del sector.
Catàleg de solucions tecnològiques en economia circular
El Catàleg de solucions tecnològiques en economia circular indentifica solucions i tecnologies innovadores de l'àmbit de l'economia circular.
Totes elles són fruit de projectes R+D que s'han desenvolupat a Catalunya per part d'empreses i centres tecnològics participants a les Comunitats RIS3CAT d'Energia, Aigua, Utilities 4.0, Innopat i Copta.
Els sectors d'aplicació de solucions d'economia circular són els següents: aigües residuals i la indústria de residus, aigua i agricultura, el sector químic i altres indústiries, el sector de la construcció i l'energia i la indústria de l'alimentació i el turisme.
La consellera d'Empresa i Coneixement, Àngels Chacón, ha mantingut una reunió de treball amb els directius de la companya i ha visitat les noves instal·lacions aquest divendres.
El grup italià Dopla ha invertit 18 milions d'euros i ha creat 44 nous llocs de treball a la seva seu de Polinyà (Vallès Oriental) per obrir dues noves plantes de 10.000 m 2 de superfície per gots i plats biodegradables.
Ho ha anunciat la companyia aquest divendres durant una visita de la consellera d'Empresa i Coneixement, Àngels Chacón, que ha visitat les noves instal·lacions i ha mantingut una reunió de treball amb directius de Dopla.
Per aquest projecte d'inversió a Catalunya, Dopla ha comptat amb el suport d'ACCIÓ –l'agència per a la competitivitat de l'empresa de la Generalitat de Catalunya, depenent del Departament d'Empresa i Coneixement- i el finançament de l'Institut Català de Finances que, a través dels préstecs ICF Indústria 4.0, va cofinançar l'empresa catalana per invertir en nova maquinària i potenciar els productes de cartró i fibra de cel·lulosa.
Segons ACCIÓ, hi ha actualment més de 800 filials d'empreses italianes establertes a Catalunya.
Durant la trobada, la consellera Chacón ha destacat la importància de projectes com el de Dopla: " una inversió internacional, industrial, basada en la sostenibilitat i creadora de llocs de treball al territori ". "
Cataluna té els actius i el posicionament estratègic d'una economia del coneixement dinàmica, industrial, oberta i innovadora, atractiva per a la inversió estrangera ", ha subratllat.
Des d'aquestes noves plantes Dopla produirà gots de cartró, plats i terrines de fibra de cel·lulosa i donarà feina en conjunt a una seixantena de persones, 44 de les quals són llocs de treball de nova creació.
L'empresa, que ha dedicat part de la inversió a l'adquisició de nova maquinària, preveu facturar 20 milions d'euros anuals en aquestes dues plantes, que ja es troben en funcionament.
El grup italià compta amb diverses fàbriques a Polinyà on en total té 230 treballadors.
L'any 2016 Dopla va adquirir el 50% de la catalana Nupik i actualment hi té una participació del 90%.
Aquesta empresa es dedica a la fabricació de gots, plats, tovallons i estovalles, entre altres productes similars, que destina a canals com els supermercats, les botigues especialitzades, les grans superfícies i la restauració.
A partir d'aquesta inversió, l'empresa preveu començar a treballar també per al sector hortofructícola des de les seves instal·lacions de Polinyà.
El grup Dopla, que en conjunt té una plantilla de 650 treballadors, disposa de diverses plantes i magatzems a Itàlia, a més d'estar present a la República Txeca i a Polònia.
D'altra banda, una altra empresa italiana, Flo, també compta amb una participació del 10% de Nupik.
L'any 2016 Dopla va adquirir el 50% de la catalana Nupik i actualment hi té una participació del 90%
Coneix l'impacte real de la transformació digital a la teva empresa.
Apunta't a aquest itinerari de transformació cap a la indústria 4.0, un format innovador que et permetrà conèixer les tendències actuals, bones pràctiques i casos d'èxit, per entendre l'impacte que poden tenir aquestes tecnologies en l'operativa i el model de negoci de la teva empresa i sobretot, conèixer les eines estratègiques i tecnològiques que et permetran afrontar el canvi tecnològic per transformar la teva fàbrica en una fàbrica intel·ligent.
És imprescindible que tinguis una visió estratègica clara i que inverteixis únicament en aquelles tecnologies i solucions associades a la Indústria 4.0 que realment estan alineades amb els objectius estratègics i de negoci de la teva organització.
L'itinerari consisteix en una sessió de capacitació el dijous 24 d'octubre: Cybersecurity in Smart Factories, on descobriràs la situació de la indústria davant la ciberseguretat amb Joan Caubet d'Eurecat, i la seva contribució a la millora de la productivitat amb José Valiente del Centro de Ciberseguridad Industrial, i dos casos d'èxit.
I els dies de la fira, uns tours guiats: Tech Tour 'Cybersecurity in Smart Factories', consistents en una visita als estands d'una selecció d'empreses expositores a les Fires IoT Solutions World Congress i Industry Barcelona, que ofereixen les solucions més innovadores en Indústria 4.0 i manufactura avançada.
Aquests tours estaran adaptats a la temàtica del workshop Cybersecurity in Smart Factories.
Es realitzaran en dos grups de 20 persones cadascun.
Cada participant s'ha d'inscriure a la data i horari que prefereixi:
Opció tarda: 29 d'octubre de 15:00 a 17:00
Opció matí: 30 d'octubre de 10:00 a 12:00
També tindràs la possibilitat de participar al brokerage event del IoT Solutions World Congress (gratuït) i accés a la zona d'exposició de les tres fires.
Quan realitzis la inscripció ens posarem en contacte amb tu per explicar-te'n tots els detalls.
Obtenir una visió estratègica clara perquè inverteixis únicament en aquelles tecnologies i solucions associades a la Indústria 4.0 que realment estan alineades amb els objectius estratègics i de negoci de la teva organització.
Un executiu d'una empresa tradicional (no TIC) que vulgui impulsar la transformació digital en la seva organització.
* ACCIÓ valorarà l'encaix de la teva empresa amb el públic objectiu de la convocatòria i si s'adapta, et farà arribar el codi promocional per formalitzar la inscripció.
El curs, organitzat per Domotys i Feceminte, i subvencionat per ACCIÓ, consta de diversos mòduls, amb una combinació de continguts teòrics i pràctics en sessions presencials amb presentacions de casos reals per a visualitzar aplicacions concretes.
Les sessions són dinàmiques, dissenyades per crear interrelació entre professors amb experiència en aquest camp i els participants en funció de les seves responsabilitats i competències amb l'empresa que representen.
Aquí trobareu el programa del curs.
Adquirir coneixement sobre les diferents tecnologies aplicables als habitatges i els edificis tradicionals per tal de dotar-los de noves funcionalitats i més valor afegit.
Un tècnic d'empresa o autònom d'instal·lació i manteniment d'habitatges i edificis.
INFORME DISPONIBLE EN 3 VERSIONS: ESTUDI COMPLET I PÍNDOLA EN CATALÀ I ANGLÈS
Elaborat per ACCIÓ, l'estudi "L'economia circular a Catalunya" identifica les principals característiques del sector, les oportunitats d'internacionalització en països concrets i les potencialitats de Catalunya per a la inversió estrangera.
També detecta quines són les tecnologies que avui en dia faciliten l'aplicació de l'economia circular.
A mesura que creix la seva classe mitjana, a la Xina cada cop interessen més els productes de qualitat.
El valor que hi poden aportar les empreses catalanes és una bona oportunitat en àmbits com l'alimentació, les begudes i els productes infantils.
Alhora, altres àmbits com els components d'automoció o la biotecnologia també poden trobar el seu espai.
La Xina és el segon mercat mundial i, per tant, un mercat on tothom vol fer-hi negocis.
Un país on ja fa anys que hi operen empreses catalanes com Applus, Idiada o Ficosa; així com Mango o Bodegues Torres.
L'Oficina Exterior d'ACCIÓ a Xangai proporciona serveis a mida, adaptats a les necessitats de cada empresa per facilitar la seva entrada al país.
La cerca de canals de comercialització, la realització d'estudis de mercat o la recerca de personal són només algunes de les ajudes que ACCIÓ et pot proporcionar des de Xangai.
Les tecnologies de l'educació a Catalunya
El sector de les tecnologies de l'educació, denominat edutech, engloba el conjunt d'empreses que ofereixen solucions tecnològiques al servei de l'educació amb l'objectiu de millorar els processos d'ensenyament i aprenentatge.
Unes tecnologies que abracen la triple hèlix que l'escola forma amb els estudiants, els mestres i les famílies.
A Catalunya, ja hi ha més de 600 empreses que hi treballen en els seus diferents segments segons l' estudi realitzat per ACCIÓ.
De fet, la cadena de valor d'aquest sector reuneix des de les indústries creatives que elaboren continguts fins als usuaris finals, passant pels desenvolupadors de programari educatiu o les plataformes de gestió.
En aquest sentit, la introducció de tecnologia a les aules genera avantatges com un aprenentatge més interactiu i participatiu; però alhora suposa nous reptes en l'adaptació que requereixen tant en el professorat com en els centres educatius.
Tecnologies com la realitat virtual, la intel·ligència artificial, la impressió 3D, la Internet de les coses, la robòtica i el Big Data són els sis vectors principals que estan revolucionant l'educació.
A Catalunya aquest sector el conformen 616 empreses que generen una facturació de 2.306 milions d'euros, xifra que representa l'1,03% del PIB català.
El 99% d'aquestes empreses són pimes i el 17,5% són exportadores.
Per segments, la facturació del sector es reparteix en empreses d'infraestructura i equipament (45,3%), consultoria i recerca (26,4%), continguts i recursos per a l'aprenentatge (15,5%), desenvolupadors de programari educatiu (7,3%) i plataformes de gestió (5,6%).
Consulta totes les dades i tendències en edutech a l'estudi Les tecnologies de l'educació a Catalunya.
La companyia australiana, que va néixer el 2003, ha creat un software en l'àmbit de l'educació que utilitzen 180 milions de persones i empreses i entitats com Google, les Nacions Unides o la London School of Economics.
L'empresa australiana Moodle ha obert a Barcelona les primeres oficines de la companyia fora d'Austràlia, fet que ha suposat la creació de 10 nous llocs de treball amb la previsió d 'arribar als 40 treballadors.
La capital catalana es converteix així en la segona seu més important de la marca a nivell internacional –després de les oficines centrals de Perth (Austràlia)-, des d'on es durà a terme l'expansió de l'empresa a Europa i Amèrica del Sud.
El projecte d'inversió de Moodle ha comptat amb el suport de la Generalitat de Catalunya a través de Catalonia Trade & Investment, l'àrea d'atracció d'inversions estrangeres d'ACCIÓ.
L'empresa, que es va fundar l'any 2003 a Austràlia, està especialitzada en l'àmbit de l'educació en línia.
En concret, ha desenvolupat una plataforma online amb codi obert que també personalitzen per a empreses, universitats o entitats i que permet seguir cursos a través d'internet i crear una comunitat entre estudiants i professors.
La plataforma, que utilitzen 180 milions de persones i a la qual s'hi pot accedir des d'ordinadors, tauletes o telèfons mòbils, la fan empreses i entitats com Google, les Nacions Unides o la London School of Economics.
Segons el fundador i CEO de Moodle, Martin Dougiamas, " ens complau anunciar l'obertura d'una nova oficina a Barcelona, una porta d'entrada a Europa, vinculada a moltes capitals internacionals i que està guanyant una gran reputació en la comunitat online i de desenvolupament de software ".
Des del 2013 la companyia ja és present a Barcelona amb un equip que treballava de forma remota.
Ara, amb l'obertura de les oficines, l'empresa durà a terme tasques de desenvolupament de software i de l'aplicació per a mòbils, serveis de personalització, el departament legal i el de comunicació.
També serà responsable de l'organització de les MoodleMoots, congressos internacionals per a professionals de l'àmbit de l'educació i usuaris de la seva plataforma.
De fet, a partir del 2019 Barcelona serà la seu mundial d'aquest esdeveniment de la marca.
L'empresa explica: "ens complau anunciar l'obertura d'una nova oficina a Barcelona, una porta d'entrada a Europa, vinculada a moltes capitals internacionals i que està guanyant una gran reputació en la comunitat online i de desenvolupament de software"
L'editorial, especialitzada en la publicació de revistes corporatives, ja compta a la capital catalana amb una plantilla de 15 persones, que té previst doblar a finals del 2020.
L'empresa britànica Scan Client Publishing, dedicada a l'edició i publicació de revistes corporatives, ha establert a Barcelona la seva seu per al sud d'Europa.
Amb una plantilla actual d'una quinzena de treballadors, Scan Client Publishing té previst arribar als 30 professionals a finals del 2020.
Des de les nova seu a la capital catalana, Scan Client Publishing edita la seva nova revista Discover Southern Europe, dedicada a la promoció del turisme al sud del continent.
Aquest projecte ha comptat amb el suport d'ACCIÓ, l'agència per a la competitivitat de l'empresa del Departament d'Empresa i Coneixement de la Generalitat de Catalunya.
Les publicacions de l'empresa britànica es distribueixen principalment a l'aeroport de Gatwick, situat a Londres, així com als principals aeroports de l'Estat espanyol i a una vintena de companyies aèries i cadenes d'hotels.
Scan Client Publishing també publica edicions digitals d'aquestes revistes.
A banda del sector turístic, l'editorial també treballa continguts corporatius per a empreses d'arquitectura, d'automoció o escoles de negocis d'arreu d'Europa.
D'acord amb el director de Scan Client Publishing, Thomas Winther, l'empresa ha decidit establir-se a Barcelona perquè els " dona accés a talent internacional que domina moltes llengües diferents, com és el cas de Londres, que és el que es necessita per editar revistes per a diversos mercats ".
Winther destaca també " la qualitat dels perfils professionals " que han trobat a la capital catalana.
A banda de les oficines de la capital catalana, Scan Client Publishing té la seva seu central a Londres i una altra oficina a Göteborg (Suècia).
Fundada al 2008, l'editorial suma uns quaranta treballadors globalment i té una facturació de 4 milions d'euros.
L'empresa edita a Barcelona una nova revista dedicada a la promoció del turisme al sud del continent
Les exportacions catalanes a Argentina han assolit els 370,3 milions d'euros el 2018, un 2, 5% més que l'any anterior i la xifra més alta de tota la sèrie històrica.
Les empreses catalanes exporten principalment a l'Argentina productes com llibres i publicacions (20%), maquinària (17,6% del total) i perfumeri i cosmètica (11,3%).
Oportunitats per a empreses catalanes a l'Argentina
L'Argentina és el tercer productor de liti més gran del món, amb una explotació de 30.000 tones anuals.
Nombroses empreses han començat a instal·lar-se a les zones amb recursos del país per posicionar-se en aquest mercat.
Es tracta d'un metall molt valuós, ja que s'utilitza per a la fabricació de bateries, productes electrònics, telèfons mòbils i vehicles elèctrics, entre altres.
Vaca Muerta és la segona reserva mundial de gas no convencional i la quarta de petroli no convencional.
Representa un desafiament tecnològic i econòmic per a l'extracció i l'explotació.
Es presenta com el «nou paradigma energètic» mundial.
Hi ha oportunitats per a empreses proveïdores de serveis i maquinària a la indústria Oil & Gas.
El Pla de Mobilitat Sostenible apunta a un transport públic amb millor connectivitat, previsibilitat, seguretat i sostenibilitat.
A la Xarxa de Rodalies Regionals es fan actualment 1,4 milions de viatges diaris, i la seva ampliació beneficiarà 10 milions de persones.
La megaobra, que connectarà diverses línies de rodalies que arriben a la Ciutat de Buenos Aires, estarà licitada sota el model de participació publicoprivada.
Fotònica: tecnologia d'aplicació multidisciplinària
Les empreses tecnològiques argentines que utilitzen la fotònica importen els components de l'exterior, ja que la indústria local és insuficient.
La fotònica es posiciona com una de les tecnologies del futur per les seves múltiples aplicacions en camps com el sector agropecuari, l'automoció, el sector ferroviari o les telecomunicacions, entre d'altres.
dimarts, 29 de setembre del 2020
Del 12 al 16 d'abril del 2021, està prevista la celebració de la fira Hannover Messe, el referent mundial en l'àmbit de la Indústria 4.0 i les noves tecnologies industrials.
En aquesta sessió virtual coneixeràs com hi pots participar.
Si ets una empresa catalana proveïdora de solucions a la Indústria 4.0, i vols potenciar la cooperació amb empreses industrials internacionals interessades en la digitalització dels seus processos productius, no pots faltar-hi.
Amb més de 6.500 expositors internacionals, més de 215.000 visitants professionals i 500 solucions per a la Indústria 4.0, la fira Hannover Messe és el referent per estar al dia sobre les últimes novetats en tecnologia industrial i en especial quant a la digitalització de la indústria.
A la Hannover Messe, es poden trobar des de serveis avançats de recerca i desenvolupament de solucions o components individuals fins a la fàbrica intel·ligent completa, així com tendències actuals en eficiència energètica, automatització industrial, tecnologies de la informació, sistemes de mobilitat, fabricació additiva o en abastiment industrial, entre d'altres.
Aquí podràs veure el vídeo de la sessió.
Descarrega les presentacions de la sessió:
- Presentació dels objectius destinataris condicions i serveis de la missió.
Una empresa catalana proveïdora de solucions a la Indústria 4.0.
Joan Romero, conseller delegat d'ACCIÓ
Presentació dels objectius, destinataris, condicions i serveis de la missió
Alberto Martín, director de l'oficina d'ACCIÓ a Alemanya, Àustria i Suïssa
Carles Miranda, coordinador Indústria 4.0 d'ACCIÓ